ПРОТОКОЛ № 42
от заседание на Комисия по правни въпроси 
на Висшия съдебен съвет, проведено на 28 октомври 2013 г.

Днес, 28 октомври 2013 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА											
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
						КАРОЛИНА НЕДЕЛЧЕВА 
						НЕЗАБРАВКА СТОЕВА
														
На заседанието присъстваха експертните сътрудници на комисията: Саша Харитонова –  директор дирекция “Правна” и Мартин Величков – старши експерт-юрисконсулт.

По внесените допълнителни точки и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:

- Писмо от Фондация „БИПИ” относно предложение за публикуване на сайта на ВСС на подробни автобиографии на кандидатите за административни ръководители на органите на съдебната власт, в съответствие с действащите Правила.
- Извлечение от протокол № 56/15.10.2013 г. на Комисията по предложенията и атестирането относно необходимостта от актуализиране на програмен продукт за електронните досиета на магистратите, както и допълване на данните, които да се въвеждат в статистическия формуляр, за становище, допълнения и предложения.
- Писмо от Георги Милков – председател на Център на НПО-Разград относно публикуване на сайта на ВСС на предложено становище и въпроси към кандидата за административен ръководител-председател на Районен съд гр. Балчик.
- Документи на Андрей Червеняков – и.ф. районен прокурор на Районна прокуратура гр. Бургас във връзка с участието му в обявения конкурс за административен ръководител-районен прокурор на РП-Бургас.

Д Н Е В Е Н   Р Е Д:

1. ОТНОСНО: Писмо от Министерство на правосъдието относно предложения за изменения и допълнения на Закона за съдебната власт.

КОМИСИЯТА ПО ПРАВНИ ВЪПРОСИ
Р Е Ш И:

1.1. Предложенията, които постъпят от членовете на ВСС по ЗИД на ЗСВ, следва да се обобщят и докладват на следващо заседание на Комисията..

2. ОТНОСНО: Извлечение от протокол № 39/21.10.2013 г. на Комисията по предотвратяване и установяване на конфликт на интереси и взаимодействие с ИВСС относно проект на Методика по приложението на принципа за случайно разпределение на делата в съдилищата, за изразяване на становище и предложения.

КОМИСИЯТА ПО ПРАВНИ ВЪПРОСИ
Р Е Ш И:
2.1. Предоставя проекта на Методика по приложението на принципа за случайно разпределение на делата в съдилищата на членовете на Комисията за запознаване и обобщаване на предложенията на заседанието на КПВ на 04.11.2013 г.

ДОПЪЛНИТЕЛНИ ТОЧКИ:

3. ОТНОСНО: Писмо от Фондация „БИПИ” относно предложение за публикуване на сайта на ВСС на подробни автобиографии на кандидатите за административни ръководители на органите на съдебната власт, в съответствие с действащите Правила.

КОМИСИЯТА ПО ПРАВНИ ВЪПРОСИ
Р Е Ш И:

3.1. Констатира, че в специалната подстраница на сайта на ВСС, посветена на избора на административни ръководители на органите на съдебната власт е разкрита секция, в която се публикуват подробни автобиографии, в съответствие с действащите Правила.
3.2. Решението по т. 3 да се изпрати  на БИПИ.

4. ОТНОСНО: Извлечение от протокол № 56/15.10.2013 г. на Комисията по предложенията и атестирането относно необходимостта от актуализиране на програмен продукт за електронните досиета на магистратите, както и допълване на данните, които да се въвеждат в статистическия формуляр, за становище, допълнения и предложения.

КОМИСИЯТА ПО ПРАВНИ ВЪПРОСИ
Р Е Ш И:
4.1. ОТЛАГА решението в частта по т. 4.1. от решението на КПА по протокол № 56/15.10.2013 г., като предоставя на членовете на Комисията за обсъждане и предложения в срок до 04.11.2013 г.
4.2. Приема за сведение решението на КПА по т. 4.2 от протокол № 56/15.10.2013 г.

5. ОТНОСНО: Писмо от Георги Милков – председател на Център на НПО-Разград относно публикуване на интернет-страницата на ВСС на предложено становище и въпроси към кандидата за административен ръководител-председател на Районен съд гр. Белоградчик.

КОМИСИЯТА ПО ПРАВНИ ВЪПРОСИ
Р Е Ш И:

5.1. Становището и въпросите към Антон Антов – кандидат за административен ръководител-председател на Районен съд гр. Белоградчик да се публикуват на интернет-страницата на ВСС.

6. ОТНОСНО: Документи на Андрей Червеняков – и.ф. районен прокурор на Районна прокуратура гр. Бургас във връзка с участието му в обявения конкурс за административен ръководител-районен прокурор на РП-Бургас.

КОМИСИЯТА ПО ПРАВНИ ВЪПРОСИ
Р Е Ш И:

6.1. Документите на Андрей Червеняков – и.ф. районен прокурор на Районна прокуратура гр. Бургас, кандидат за административен ръководител-районен прокурор на РП-Бургас, не следва да се публикуват на интернет-страницата на ВСС, тъй като не отговарят на изискванията на Правилата за избор на административни ръководители в органите на съдебната власт.

29.10.2013 г. 		                   		ПРЕДСЕДАТЕЛ
НА КОМИСИЯТА:		     
                               ЮЛИАНА КОЛЕВА